**Tunnustamine Häädemeeste Keskkoolis**

1. Tunnustamise eesmärgiks on õpilaste motiveerimine, kes oma õppimise, ühiskondliku ja muu tegevusega on olnud eeskujuks teistele, panustanud silmapaistvalt kooli tegevusse ning innustanud koolikaaslasi.

2. Õpilasi tunnustatakse väga hea õppimise ning eeskujuks olemise eest; saavutuste ja kooli väärika esindamise eest olümpiaadidel, konkurssidel, võistlustel, konverentsidel, projektides jne; ühiskondliku aktiivsuse, ettevõtlikkuse, silmapaistva teo ja koolielu edendamise, sõbraliku käitumise ja abivalmiduse eest.

3. Kõik kooli töötajad võivad õpilast tunnustada suulise kiitusega õpilase personaalset arengut, silmapaistvaid saavutusi, abivalmidust ja head käitumist.

2. Kirjaliku kiitusega e-koolis või õpilase päevikus tunnustab õpetaja õpilase häid õpitulemusi, püüdlikkust, abivalmidust või väga head käitumist.

3. Õpilaste häid saavutusi aineolümpiaadidel, konkurssidel, võistlustel ja näitustel kajastatakse kooli kodulehel, kohalikus ajalehes ja kooli stendidel.

4. Mida, keda, kuidas ja millal tunnustame:

|  |  |  |
| --- | --- | --- |
| **Mida tunnustame Häädemeeste koolis?** | **Keda tunnustame?** | **Kuidas ja millal tunnustame?** |
| **4.1 Head õpiedukust ja püüdlikkust õppimisel** | Gümnaasiumi lõpetaja, kellel kõigi õppeainete kooliastme hinne on “väga hea” ning käitumine “eeskujulik” või “hea”.  | Kuldmedal (õppenõukogu otsus õ/a lõpus) |
| Gümnaasiumi lõpetaja, kellel kuni kahes õppeaines on kooliastme hinne hea ja ülejäänud “väga hea” ning käitumine “eeskujulik” või “hea”.  | Hõbemedal (õppenõukogu otsus õ/a lõpus) |
| Põhikooli lõpetaja, kellel kõigi lõpu- tunnistusele kantavate õppeainete viimane aastahinne ja lõpueksami hinne on “väga hea” ning käitumine “eeskujulik” või “hea”.  | Kiitusega põhikooli lõputunnistus (õppenõukogu otsus õ/a lõpus) |
| 1.- 8. klassi lõpetaja, kelle aastahindeks on kõigis õppeainetes “väga hea” ja käitumishinne “eeskujulik” või “hea”. 10. - 11. klassi lõpetaja, kelle kursusehinne on kõigis õppeainetes “väga hea” ja käitumishinne “eeskujulik” või “hea”.  | Kiituskiri “Väga hea õppimise eest” (õppenõukogu otsus õ/a lõpus) |
| 1.-12. klassi õpilane, kes on saavutanud väga häid tulemusi ühes (või mitmes) õppeaines koolis ja/või väljaspool kooli.   | “Ainekiituskiri” väga heade tulemuste eest üksiku(te)s õppeaine(te)s (aineõpetaja ettepanek ning õppenõukogu otsus õ/a lõpus)  |
| 1.-9. klassi õpilane, kes näitab õppeaasta jooksul häid õpitulemusi ja väga head käitumist (trimestrihindeks on kõigis õppeainetes “väga hea” või „hea“ ja käitumishinne “eeskujulik” või “hea”)10.- 12. klassi õpilane, kes näitab õppeaasta jooksul häid õpitulemusi ja väga head käitumist (kursusehindeks on kõigis õppeainetes “väga hea” või „hea“ ja käitumishinne “eeskujulik” või “hea”) | Tunnustamine direktori käskkirjaga trimestri lõpul.  |
| 1.-12.klassi õpilane, kes on näidanud õppeaasta jooksul üles häid õpitulemusi, püüdlikkust ja väga head käitumist | Tunnustamine kiitusega õppeaasta lõpus klassitunnistusel (klassijuhataja ja/või aineõpetaja ettepanek ning õppenõukogu otsus õ/a lõpus) |
| 1.-12.klassi õpilane, kes on saavutanud maakondlikel aineolümpiaadidel, konkurssidel, võistlustel ja näitustel I-III koha | Tunnustamine kooli tänukaardiga ning tulemuste avaldamine kooli kodulehel ja vallalehes (esimesel võimalusel pärast ürituse toimumist üldkogunemisel) |
| 1.-12.klassi õpilane, kes on saavutanud üleriigilistel aineolümpiaadidel, konkurssidel, võistlustel ja näitustel 1.-10. koha | Tunnustamine kooli tänukaardiga ning tulemuste avaldamine kooli kodulehel ja vallalehes (esimesel võimalusel pärast ürituse toimumist üldkogunemisel) |
| Parimaid loovtööde ja uurimistööde tegijaid (8. ja 11.klass).  | Tunnustamine kooli tänukaardiga ja kiitusega õppeaasta lõpus klassitunnistusel (klassijuhataja ja/või juhendaja ettepanek ning õppenõukogu otsus õ/a lõpus) |
| **4.2 Aktiivset kaasalöömist koolielu korraldamisel**  | 1.-12.klassi õpilane, kes on hästi ette valmistanud ja läbi viinud ülekoolilise ürituse, esindanud kooli ja tõstnud seeläbi kooli mainet | Tunnustamine kooli tänukaardiga (õppenõukogu otsus õ/a lõpus) |
| Õpilane, kes on aasta jooksul aktiivselt osalenud õpilasesinduse töös ja/või löönud aktiivselt kaasa koolielu korraldamisel. | Õpilasesinduse tänukiri (ÕE otsus ÕE liikmete ettepanekul). |
| **4.3 Sõbraliku käitumise ja abivalmiduse eest**  | Õpilane, kelle käitumine on laitmatu, kes on kaaslaste suhtes abivalmis ning hooliv. | Tunnustamine igas klassis sõbranädala raames. |
| **4.4 Kaaslase märkamise ning otsustava ja abistava käitumise**  | Õpilane, kes ekstreemses olukorras on käitunud otsustavalt ja teinud mingi erilise heateo kaaskodanikule/kaasõpilasele. | Tunnustamine kooli tänukaardiga (kooli juhtkonna, klassijuhataja, õpetaja, õpilase ettepanek). |
| **4.4 Hea koostöö eest koolielu arendamisel**  | Lapsevanem või keegi muu inimene väljaspool kooli, kes on eriliselt panustanud kooli arengusse.  | Tunnustamine kooli tänukaardiga (kooli juhtkonna, klassijuhataja ja/või aineõpetaja ettepanek ning õppenõukogu otsus õ/a lõpus). |
| **4.5 Aasta õpilane - tunnustus millegi erilise eest!** | Aunimetusega «Aasta õpilane» tunnustatakse õpilast, kes õppeaastate jooksul on silma paistnud heade ja väga heade tulemustega järgmistes valdkondades: õppetöös, koolisisene- ja väline huvitegevus, edukas osalemine olümpiaadidel, konkurssidel, õpilasuurimus võistlustel ja muudel võistlustel ning kes on hea käitumisega ja suhtumisega kooli ja kaaslastesse.  | Tunnustamine meenega, kiitusega tunnistusel ja kooli tänukaardiga. Ettepanek tehakse klassijuhataja poolt ning aasta õpilane valitakse 6., 9. ja 12. klassis õppenõukogu otsusega õ/a lõpus.  |

5. Õpilast võib tunnustada sümboolse meenega vm esemega silmapaistvate tulemuste eest õppetöös, olümpiaadidel, ainevõistlustel jms huvitegevuses.

6. Õppeaasta lõpus korraldatakse koostöös vallavalitsusega direktori vastuvõtt või õppereis õpilastele, kes on täitnud vähemalt ühe eeltoodud tabelis loetletud tingimustest. Ettepaneku õpilase tunnustamiseks kutsega kooli tänupeole või õppereisile teeb klassijuhataja, aineõpetaja, juhtkond ja/või õpilasesindus.

7. Häädemeeste valla õpilaste tunnustamine kooli lõpetamisel

7.1 Häädemeeste vald tunnustab Häädemeeste valla õpilasi põhikooli, gümnaasiumi ja muusikakooli eduka lõpetamise puhul (lõputunnistuse keskmine hinne vähemalt 4,5; muusikakooli põhiõppe lõpetamine kiitusega) ning eriti eduka esinemise puhul aineolümpiaadidel, konkurssidel ja koolielu korraldamisel. Esildise vallavalitsusele tunnustamiseks teevad haridusasutuste juhid.

7.2 Esildised parimate õpilaste tunnustamiseks esitavad õppeasutused õppeaasta lõpul vallavalitsuse kantselei poolt tehtud päringute alusel.

7.3 Preemia koosneb valla meenest ja rahalisest preemiast ning see antakse üle vallavolikogu esimehe ja vallavanema vastuvõtul.